|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ** | Ερμούπολη 9/9/2020 |
| **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** | Αρ. Πρωτ. :  |
| **ΠΕΡΙΦΕΡΕΙΑΚΗ ΔΙΕΥΘΥΝΣΗ****ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΝΟΤΙΟΥ ΑΙΓΑΙΟΥ** |  |
| **1Ο ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ** **ΝΟΤΙΟΥ ΑΙΓΑΙΟΥ (ΠΕ.Κ.Ε.Σ.)** |  |
| **ΣΥΝΤΟΝΙΣΤΡΙΑ ΕΚΠΑΙΔΕΥΤΙΚΟΥ ΕΡΓΟΥ** **ΠΕ 70** |  |
|  | **Προς**: Τους/τις Εκπαιδευτικούς των Δημοτικών Σχολείων Σύρου, Τήνου και Μυκόνου |
| Ταχ. Δ/νση : Ηρώων Πολυτεχνείου 32 | **Κοινοποίηση**: - 1Ο ΠΕ.Κ.Ε.Σ. Νοτίου Αιγαίου |
| Ταχ. Κώδικας : 84100 Σύρος |
| Πληροφορίες : Ειρήνη Τσαβαλά |
| Τηλέφωνα : 2281075436 |
| Ηλεκτρονική Διεύθυνση: etsavala@sch.gr Ιστολόγιο ΠΕ.Κ.Ε.Σ.: <https://blogs.sch.gr/1pekesna>  |
|  |

Αγαπητοί και Αγαπητές μου συνάδελφοι

 Με την αρχή της νέας σχολικής χρονιάς 2020-2021 σας απευθύνω θερμό συναδελφικό χαιρετισμό, και εύχομαι να είστε όλοι/όλες καλά και να προσέχετε την υγεία σας.

 Εύχομαι και ελπίζω όλες οι αλλαγές και τα προβλήματα που δημιουργεί η κατάσταση της πανδημίας στην εκπαιδευτική διαδικασία να αρθούν γρήγορα και να επανέλθουμε το συντομότερο δυνατόν στην κανονική εκπαιδευτική ζωή.

 Οι δεδομένες συνθήκες μας αναγκάζουν σε νέες προσαρμογές. Ενδεχομένως να συνεχίσουν οι δυσκολίες στη δια ζώσης παρουσία μου στα σχολεία παιδαγωγικής μου ευθύνης καθώς τα καθήκοντά μου, ως Οργανωτικής Συντονίστριας του 1ου ΠΕ.Κ.Ε.Σ. Νοτίου Αιγαίου, μου επιβάλλουν επιπλέον υποχρεώσεις και τη συνεχή παρουσία μου στο Γραφείο λόγω έλλειψης γραμματειακής υποστήριξης.

 Θα είμαι υποχρεωμένη να επικοινωνώ μαζί σας εξ αποστάσεως και οι όποιες υποστηρικτικές και επιμορφωτικές δράσεις πιθανόν να πραγματοποιούνται με την αξιοποίηση της τεχνολογίας στην προσπάθεια να υποκατασταθεί η φυσική παρουσία.

 Θέλω να καλωσορίσω τους αναπληρωτές και τις αναπληρώτριες συναδέλφους και να σας διαβεβαιώσω ότι θα βρίσκομαι στη διάθεσή σας για όποια παιδαγωγική συμβουλευτική βοήθεια για την επιτέλεση του έργου σας.

Με συναδελφικούς χαιρετισμούς

Ειρήνη Τσαβαλά

Συντονίστρια Εκπαιδευτικού Έργου κλ. ΠΕ70

Οργανωτική Συντονίστρια

του 1ου ΠΕ.Κ.Ε.Σ. Νοτίου Αιγαίου